##### Spojená škola internátna, Červeňova ul. 42, 949 01 Nitra

-----------------------------------------------------------------------------------------------------------------------------------------------------------------

Riaditeľka Spojenej školy internátnej v Nitre, Červeňova ul. 42 na základe zákona NR SR č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“) v postavení štatutárneho zástupcu SŠI Nitra, Červeňova ul. 42 ako zamestnávateľa

v y d á v a

##### SMERNICU

**o verejnom obstarávaní.**

**Článok 1**

**Účel smernice**

Spojená škola internátna, Červeňova ul. 42, 949 01 Nitra (ďalej iba SŠI Nitra“) v postavení verejného obstarávateľa, ktoré jej priznáva ustanovenie § 7 ods. 1 písm. d) zákona, vydáva prostredníctvom svojho štatutárneho zástupcu túto smernicu, ktorej hlavným cieľom a účelom je stanoviť záväzné postupy pre zamestnancov SŠI Nitra pri úkonoch spojených s verejným obstarávaním.

**Článok 2**

**Finančné limity**

1. Zákon definuje nasledovné kategórie zákaziek, pokiaľ ide o ich predpokladanú hodnotu z pohľadu finančného limitu:
2. **nadlimitná zákazka**, ktorej predpokladaná hodnota vo forme finančného limitu je určovaná všeobecne záväzným právnym predpisom, ktorý vydáva Úrad pre verejné obstarávanie Slovenskej republiky,
3. **podlimitná civilná zákazka na dodanie tovaru bežne dostupného na trhu**, okrem potravín, uskutočnenie stavebných prác bežne dostupných na trhu alebo poskytnutie služby bežne dostupnej na trhu a jej predpokladaná hodnota je rovnaká alebo vyššia ako **5 000 EUR** a zároveň nižšia ako pri nadlimitnej zákazke,
4. **podlimitná zákazka na dodanie tovaru**, okrem potravín, alebo zákazka na poskytnutie služby s predpokladaným finančným limitom rovnakým alebo vyšším ako **20 000 EUR**, alebo ide o zákazku na uskutočnenie stavebných prác s predpokladaným finančným limitom rovnakým alebo vyšším ako **70 000** **EUR**. V týchto prípadoch zároveň **nejde o bežne dostupné tovary**, okrem potravín, bežne dostupné stavebné práce alebo bežne dostupné služby a zároveň ich predpokladaná hodnota je nižšia ako pri nadlimitnej zákazke,
5. **podlimitná zákazka na dodanie potravín** s predpokladaným finančným limitom rovnakým alebo vyšším ako **40 000** **EUR**, zároveň nižšia ako pri nadlimitnej zákazke,
6. **podlimitná zákazka na poskytnutie služieb uvedených v Prílohe č. 1 zákona,** pričomzároveň ich predpokladaná hodnota je nižšia ako pri nadlimitnej zákazke,
7. **zákazka s nízkou hodnotou podľa Prílohy č. 1 tejto smernice.**
8. Uvedené finančné limity sú uvádzané bez príslušnej sadzby DPH.

**Článok 3**

**Postupy pri zákazkách s nízkou hodnotou na dodanie tovaru (okrem potravín), uskutočnenie stavebných prác alebo poskytnutie služieb do hodnoty 5 000 EUR**

1. Celá činnosť obstarávania zákaziek, ktoré sú súčasťou článku 3 tejto smernice a zároveň ich predpokladaná hodnota nie je rovnaká alebo vyššia ako 5 000 EUR, sa týka tých tovarov (okrem potravín), služieb a stavebných prác, ktoré sú na trhu bežne dostupné.
2. Za obstaranie týchto zákaziek je zodpovedný príslušný vedúci zamestnanec a zástupca riaditeľa, do ktorého činnosti spadá plánovaná zákazka, ktorý musí zabezpečiť, že vynaložené finančné prostriedky SŠI Nitra budú vynaložené efektívne, hospodárne a účelne a zároveň budú vynaložené náklady na danú zákazku primerané jej kvalite a cene.
3. Zodpovedný: vedúci zamestnanec, zástupca riaditeľa, do ktorého činnosti spadá plánovaná zákazka, vykoná prieskum trhu, katalógov, webových stránok alebo priamo osloví potenciálnych dodávateľov a vyberie takého, kde budú splnené kritériá uvedené v bode 2 tohto článku smernice. Do výberu musia byť zaradení minimálne dvaja dodávatelia pre účely porovnania cenovej ponuky. Neplatí pre individuálne drobnénákupy dennej spotreby do 100.—EUR.
4. Konečný výber dodávateľa odsúhlasuje riaditeľka školy
5. Zodpovedný: vedúci zamestnanec, zástupca riaditeľa, vedie chronologický a časový zoznam zákaziek /nad 100.- EUR/, ktoré sa podľa článku 3 tejto smernice počas roka obstarávali, s uvedením predmetu obstarania, spôsobu a formy výberu daného dodávateľa, peňažnej výšky dodávaného plnenia a presnej identifikácie dodávateľa.

**Článok 4**

**Postupy pri zákazkách na dodanie tovaru (okrem potravín), uskutočnenie stavebných prác alebo poskytnutie služieb cez elektronické trhovisko**

1. Zodpovedný: vedúci zamestnanec, zástupca riaditeľa, do ktorého činnosti spadá plánovaná zákazka, realizuje nákup tovarov, služieb a stavebných prác podľa príslušných ustanovení zákona, najmä § 109 zákona a súvisiacich ustanovení.
2. Zodpovedný: vedúci zamestnanec, zástupca riaditeľa, do ktorého činnosti spadá plánovaná zákazka, pripraví popis predmetu obstarania na elektronickom trhovisku, pokiaľ ide o jej predmetovú špecifikáciu.
3. Jednotlivé úkony zodpovednému zamestnancovi,ktoré sa počas obstarania na elektronickom trhovisku realizujú a zákon pripúšťa ich alternatívne riešenie, odsúhlasuje riaditeľka školy.

**Článok 5**

**Postupy pri podlimitných a nadlimitných zákazkách mimo elektronického trhoviska**

1. Zodpovedný: vedúci zamestnanec, zástupca riaditeľa, do ktorého činnosti spadá plánovaná zákazka, realizuje nákup tovarov (vrátane potravín), služieb a stavebných prác podľa príslušných ustanovení zákona, ktoré sa týkajú zadávania podlimitných zákaziek a nadlimitných zákaziek, avšak bez využitia elektronického trhoviska.
2. Zodpovedný: vedúci zamestnanec, zástupca riaditeľa, do ktorého činnosti spadá plánovaná zákazka, pripraví popis predmetu obstarania podlimitnej alebo nadlimitnej zákazky a dokumentáciu k súťažným podkladom, pokiaľ ide o jej predmetovú špecifikáciu.
3. SŠI Nitra zverejňuje všetky oznámenia o zadávaní svojich podlimitných zákaziek mimo elektronického trhoviska a nadlimitných zákaziek okrem svojho profilu na webovom sídle Úradu pre verejné obstarávanie ([www.uvo.gov.sk](http://www.uvo.gov.sk)) aj na svojom vlastnom webovom sídle (*www.ssicervenovanr.edupage.org* ).
4. Komisiu na vyhodnotenie ponúk pri podlimitných zákazkách mimo elektronického trhoviska a nadlimitných zákazkách menuje vždy riaditeľka školy. Počet členov sa určuje s ohľadom na ich minimálny počet určený zákonom a zároveň s ohľadom na náročnosť a charakter danej zákazky tak, aby mohla byť zákonne, spravodlivo a kvalifikovane vyhodnotená.

**Článok 6**

**Postupy pri zákazkách s nízkou hodnotou**

1. Tento článok 6 smernice sa týka obstarávania zákaziek s finančnými limitmi uvedenými v Prílohe č. 1 tejto smernice, s výnimkou zákaziek uvedených v článku 3 tejto smernice.
2. Pri zákazkách uvedených v bode 1 tohto článku smernice SŠI Nitra postupuje tak, že zodpovedný: vedúci zamestnanec, zástupca riaditeľa, do ktorého činnosti spadá plánovaná zákazka,vykoná prieskum trhu tak, aby jeho výsledkom bolo získanie minimálne troch cenových ponúk, ktoré tento vyhodnotí a predloží riaditeľke školy k odsúhlaseniu. Cenové ponuky je možné získať najmä osobne, e-mailom, poštou alebo z webového sídla dodávateľa tovaru vrátane potravín, služieb alebo stavebných prác. Ak sa SŠI Nitra predloží iba jedna cenová ponuka v prípade, že nikto iný neprejavil záujem svoju cenovú ponuku predložiť, je možné uzatvoriť zmluvný vzťah aj s tým dodávateľom, ktorý ako jediný cenovú ponuku predložil.
3. Po vyhodnotení danej zákazky-písomne, sa musí uzatvoriť objednávka alebo zmluva, pričom konkrétnu formu určuje riaditeľka školy..
4. Finančné prostriedky SŠI Nitra na danú zákazku musia byť vynaložené efektívne, hospodárne a účelne a zároveň primerane jej kvalite a cene.

**Článok 7**

**Záverečné ustanovenia**

1. Táto smernica je záväzná pre všetkých zamestnancov Spojenej školy internátnej v Nitre, Červeňova ul.42 a po jej vydaní a oboznámení sa s ňou sú povinní všetci zamestnanci ju dodržiavať.
2. Táto smernica je k dispozícii u riaditeľky školy a hospodárky a v učtárni, kde sú k dispozícii všetky smernice SŠI Nitra k nahliadnutiu.
3. Táto smernica nadobúda účinnosť 18.4.2016. Týmto sa zároveň rušia všetky doterajšie interné normy, bez ohľadu na ich formu, ktoré upravovali postup zamestnancov školy pri realizácii úkonov súvisiacich s verejným obstarávaním.

Nitre 20.4.2016

V .....................dňa ..................... 2016

............................................................................

PaedDr. Soňa Šišková, riaditeľka školy

Príloha č. 1 k Smernici č. .../2016 o verejnom obstarávaní

|  |  |
| --- | --- |
|  | **Bežne dostupné na trhu** |
|  | **Predpokladaná hodnota zákazky** |
| Tovar (okrem potravín)  Služby  Stavebné práce | < 5 000 EUR |
|  | **Iné ako bežne dostupné na trhu** |
| Tovar (okrem potravín)  Služby | < 20 000 EUR |
| Stavebné práce | < 70 000 EUR |
|  | **Potraviny** |
| Potraviny | < 40 000 EUR |
|  | **Služby uvedené v Prílohe č. 1 zákona** |
| Služby uvedené v Prílohe č. 1 zákona | < 200 000 EUR |